armvectores/hy_wikipedia_2023 huggingface dataset:
Դոգեր Սեդվեթ

Դոգեր Սեդվեթ (կեղծանուններ՝ Աբդուլահ Քուրդ, Քուրդ, Սալադդին, ապրիլի 20, 1977(1977-04-20), Թուրքիա և Բոգլան, Բինգյոլի մարզ, Թուրքիա - մայիսի 2, 2011(2011-05-02) կամ մայիսի 3, 2011(2011-05-03), Վեդենսկի շրջան, Չեչնիա, Ռուսաստան), քուրդ իսլամիստ, Հյուսիսային Կովկասի ահաբեկչական շարժման մասնակիցներից մեկը, ավազակախմբի առաջնորդ, եղել է «Ալ-Քաիդայի» հայտնի էմիսար Մուհաննադի տեղակալը, նրա իրավահաջորդը։


== Կենսագրություն ==
Աբդուլահ Քուրդի մասին շատ բան հայտնի չէ։ Ազգությամբ քուրդ է։ Արմատներով թուրք է, հասակը 170-173 սմ, խոսել է քրդերեն, արաբերեն, անգլերեն, իմացել է նաև ադրբեջաներեն և ռուսերեն։ Հայրենիքում աշխատել է որպես պատմության ուսուցիչ։ Եղել է Աբու Հավսայի խմբի անդամ։ 1990-ականների վերջին մեկնել է Չեչնիա (ըստ ԱԴԾ-ի 1991 թվականին)։ Այնտեղ եղել է արաբ հրամանատարների խմբավորումներում։ Անմիջական մասնակցություն է ունեցել խաղաղ բնակչության և օրինապահ մարմինների դեմ խոշոր ահաբեկչությունների ու սպանությունների։ 2006 թվականին Աբու Հաֆսի ոչնչացումից հետո դարձլ է Մուհաննադի տեղակալը։ 2011 թվականի ապրիլի 1-ին Մուհաննադի մահից հետո դարձավ Հյուսիսային Կովկասում միջազգային ահաբեկչական կառույցների հետ համագործակցող միակ անձը։


== Ծանոթագրություններ ==
Ծովային սիրամարգաշնիկ

Ծովային սիրամարգաշնիկ (լատ.՝ Salaria pavo), ծովաշնիկների ընտանիքին պատկանող ճառագայթալողակ ձկնատեսակ՝ ոսկրաձուկ։
Հայտնաբերվել է 1810 թվականին։ Ծովային սիրամարգաշնիկների առանձնյակն իր հերթին բաժանված է չորս տարբեր ենթատեսակների։


== Տարածվածություն ==
Տարածված է Միջերկրական ծովում, Ատլանտյան օվկիանոսի արևելյան ափից՝ Ֆրանսիայի ափամերձ հատվածից մինչև Մարոկկո և Բոսֆոր։ Տեսակի ներկայացուցիչներն ապրում են Սուեզի ջրանցքում ևս։
Ծովային սիրամարգաշնիկները հայտնաբերվել են Ղրիմի, Կովկասի, Թուրքիայի, Բուլղարիայի և Ռումինիայի ափամերձ հատվածներում։ Հայտնի է ներցամաքային Օձերի կղզում տարածվածությամբ։


== Նկարագրություն ==
Ծովային սիրամարգաշնիկների մարմնի ընդհանուր երկարությունը կազմում է 11-13 սմ՝ այդ թվում և ոչ այնքան երկար պոչը։ Սեռական դիմորֆիզմն արտահատված է. արու առանձնյակները ի տարբերություն էգերի առավել խոշոր են։ Իլիկաձև մարմինը մերկ է՝ ծածկված լորձաթաղանթի հաստ շերտով։
Արուների մարմնի գունավորումն ավելի վառ է արտահայտված, քան էգերի մոտ։ Ընդհանուր առմամբ մարմնի վերին հատվածը դեղնականաչավուն է։ Մարմնի վրա կան կապույտ ուղղահայաց գծեր։
Աչքերն ունեն սևավուն բծեր, որը շրջապատված է կապույտ եզրաշերտերով և նույնագույն օղակներով։ Ծովային սիրամարգաշնիկի սերտաճած կատարը դեղնավորում է՝ լայնակի մուգ կանաչ շերտագծերով։ Մեջքային և սրբանային լողաթևերն ունեն կանաչ գունավորում՝ դարչնավուն կամ բաց կապտավուն եզրանախշերով։
Լողաթևերն ունեն որոշ փշեր։ Մեջքի լողաթևը երկար է՝ կազմված ճկուն փշերից և փափուկ ճառագայթալողակներից։ Պոչային լողաթևն առանձնացված է ողնաշարից։ Սրբանային լողաթևը ամենաերկարն է։ Ծովային սիրամարգաշնիկի որովայնային լողաթևերը ծածկված են մաշկափշերով։ Այս ձկնատեսակի ատամների քանակը վերին ծնոտում տատանվում են 26-32 ատամ, իսկ ստորին ծնոտում՝ 19-24 ատամ։
Կողագիծը ձգվում է մարմնի երկու կողմերով։ Այն իրենից ներկայացնում է մաշկի միջով ձգվող ակոս, որից դեպի վեր են բարձրանում բազմաթիվ մանր մազանոթներ։ Ակոսում դասավորված են ռեցեպտորները։ Առջևի մասում ճյուղավորվում է։ Այն շատ կարևոր, ունիվերսալ զգայարան է, կարող է փոխարինել մյուս զգայարաններին։ Կողագծի օգնությամբ սիրամարգածնիկները զգում են ջրի ուղղությունը, ջերմաստիճանը, ճնշումը, թշնամու առկայությունը, քիմիական մոլեկուլներ, խորությունը։


== Տես նաև ==
Ճառագայթալողակ ձկներ


== Ծանոթագրություններ ==


== Գրականություն ==
Մ.Ե.Համբարյան, «Կենդանաբանություն», 3, 4, 5 հատորներ, 2000-2002 թվականներ
Ս.Պ.Նաումով,«Ողնաշարավորների կենդանաբանություն», I և II մաս, Երևան, 1956 թվական


== Արտաքին հղումներ ==
Ծովային սիրամարգաշնիկ (Salaria pavo (Risso, 1810)) // Ուկրաինայի ձկանյին աշխարհ
Ռահ Ահան (ֆուտբոլային ակումբ)

«Ռահ Ահան» ֆուտբոլային ակումբը մասնագիտացված ֆուտբոլային ակումբ է, որը հանդես է գալիս Թեհրանում։


== Պատմություն ==
«Ռահ Ահան» Ֆուտբոլային Ակումբը հիմնադրվել է 1937 թվականին, Թեհրան քաղաքում։


== Ներկա կազմ ==
Մարտ 18, 2010
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Ռահ Ահան ՖԱ-ի պաշտոնական կայքէջը(չաշխատող հղում) (պարս.)
Մորգան շրջան (Թենեսի)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.352 կմ² է, բնակչությունը՝ 19.757 մարդ (2000 թվականի տվյալներով)։ Շրջկենտրոնն է Ուորտբուրգ բնակավայրը։ Կազմավորվել է 1817 թվականին։
Մագդալենա Դավալոս ի Մալդոնադո

Մագդալենա Դավալոս ի Մալդոնադո (իսպ.՝ Magdalena Dávalos Maldonado, 1725, Chambo Canton, Չիմբորասո (պրովինցիա), Էկվադոր - հունվարի 8, 1806(1806-01-08), Guano Canton, Չիմբորասո (պրովինցիա), Էկվադոր), հարավամերիկացի գիտնական, գրական և հասարակական գործիչ։


== Կենսագրություն ==
Ծնվել է խոշոր հողատիրոջ ընտանիքում։ Էկվադորցի գիտնական, քաղաքական գործիչ, ֆիզիկոս, մաթեմատիկոս, աստղագետ, տեղագրագետ և աշխարհագրագետ Պեդրո Վիսենտե Մալդոնադոյի զարմուհին է։ Ընտանիքում սեր է արմատավորվել արվեստի, գրականության և գիտության նկատմամբ, ունեցել են մեծ գրադարան։ Մագդալենան առանձնացել է լեզուների, հատկապես ֆրանսերենի, ինչպես նաև նկարչության, երաժշտության և գրականության նկատմամ իր ընդունակություններով։
Ինչպես ընդունված է եղել այդ ժամանակաշրջանում, 1738 թվականին, 13 տարեկանում, նա ամուսնացել է դոն Խուան Մանուել դե Լիզարզաբուրուի հետ, ով 15 տարեկան է եղել՝ բասկերի ընտանիքի ժառանգներից։ Նրանք որդի են ունեցել։ 1757 թվականին Մագդալենան այրիացել է։ Նա եղել է գրական սալոնի սեփականատեր։ 
Ժամանակակից Էկվադորում Մագդալենան հայտնի է իր կրթությամբ, ակադեմիական գիտելիքներով և գրական տաղանդով։ Նա Էկվադորում հայտնի Escuela de la Concordia (Համերաշխության դպրոց, որը հայտնի է որպես Կիտո երկրի բարեկամների հայրենասիրական ընկերություն) գրական ընկերության միակ կին անդամն է եղել։
Թաղված է Ռիոբամբայում՝ Սան Ֆրանցիսկո եկեղեցու մոտ, որը կառուցվել է նրա որդու՝ Խոսե Անտոնիոյի օժանդակությամբ։ Մագդալենա Դավալոս ի Մալդոնադոյի հիշատակին անվանակոչվել է փողոց Ռիոբամբայում և քաղաքի դպրոցներից մեկը։


== Ծանոթագրություններ ==
Զեյնեփ Քուրայ

Զեյնեփ Քուրայ, (1978) թուրք լրագրող։ 2015 թվականին եղել է ԲիրԳյուն և Ֆիրաթ Հաբեր Աժանսըի լրագրողը։ ՔՋՔ (Koma Civakên Kurdistan‎) քրդական կուսակցության հետաքննության արդյունքում 2011 թվականի դեկտեմբերից մինչև 2013 թվականի ապրիլը Զեյնեփ Քուրայը ձերբակալված է եղել և ազատ է արձակվել Ջոն Աբուգոնի մամուլի ազատության մրցանակի շնորհիվ։


== Կենսագրություն ==
Քուրայը ակտիվիստ Սարփ Քուրայի և թատրոնի դերասանուհի Այշո Էմել Մեսչիի դուստրն է, Սարփ Քուրայը եղել է Դեվ-Գենչ երիտասարդ հեղափոխականների կուսակցության հիմնադիրը, ով բանտարկվել է։ Զեյնեփ Քուրայը ծնվել է 1978 թվականին և ունի իրենից տարիքով մեծ քույր՝ Սեմա անունով։ 1980 թվականին Թուրքիայում տեղի ունեցող հեղափոխության ժամանակ նրա ընտանիքը տեղափոխվում է Ֆրանսիա, որտեղ էլ նա մեծանում է։ Զեյնեփ Քուրայի առաջին լեզուն ֆրանսերենն էր։ Նա տեղափոխվեց Թուրքիա միայն երկու հազարականներին։ Լրագրողը ալեվիական պատմության կրող էր։ Երբ նրանք Ֆրանիսիայում էին նա նկարավհանվել է «Դուվար» ֆիլմում, որի եղինակը Յըլմազ Գյունեյն է։


== Կարիերա և ձերբակալություն ==
2008 թվականին Քուրայը սկսեց աշխատել ԲիրԳյուն օրաթերթում, որպես լրագրող։ 2010 թվականին նա սկսեց աշխատել նաև Ֆիրաթ Հաբեր Աժանսըում։ Իսկ 2011 թվականի դեկտեմբերի 20-ին ՔՋՔ (Kurdish: Koma Civakên Kurdistan‎) քրդական կուսակցության հետաքննության արդյունքում նա ձերբակալվեց, քանի որ ենդադրվում էր որպես Քրդական բանվորական կուսակցության (քրդ. Partiya Karkerên Kurdistan կամ PKK) անդամ, իսկ ՊԿԿ-ն կապված էր ՔՋՔ-ի հետ։ Նա մեղադրվում էր Ֆիրաթ Հաբեր Աժանսի իր հոդվածնրում Քրդական բանվորական կուսակցությանը պրոպագանդելու մեջ։ Մինչ իր ազատումը՝ 2013 թվականի Ապրիլի 26-ը Զեյնեփ Քուրայ բանտարկված էր Բաքըրքոյ կանանց բանտում։ Բանտում եղած ժամանակ Զեյնեփ Քուրայը հացադուլ է արել և պահանջել, որ Աբդուլլահ Օջալանին  հանեն մեկուսարանից։ 2013 թվականին նրան շնորհվեց Իլարիա Ալփիի մրցանակը, որը հետագայում չեղարկվեց և հանձնվեց մեկ այլ լրագրողի։ Բայց Ամերիկայի ազգային մամլո ակումբի կողմից 2013 թվականին նա ստացավ Ջոն Աբուգոնի մրցանակը մամուլի ազատության համար։ 2015 թվականի Ապրիլի 15-ին նա նորից ձերբակալվել է` այս անգամ Յուքսեկովայում տեղի ունեցածի հետաքննության պատճառով, այստեղ նրա հանդեպ հետաքննություն է անցկացվել և նույն օրը ազատ է արձակվել։


== Ծանոթագրություններ ==
Օֆվիլեր

Օֆվիլեր (ֆր.՝ Offwiller), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 848 մարդ, բնակչության խտությունը` 53.27 մարդ/կմ²: Բնակավայրը զբաղեցնում է 15.92 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 40 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 549 աշխատունակ (15-64 տարեկան)  բնակիչ, որոնցից ակտիվ էին 417-ը, իսկ ոչ ակտիվները` 132: Ակտիվության ցուցանիշը կազմում է 76,0 %: 417 աշխատունակ մարդկանցից աշխատել է 384 անձ (223 տղամարդ և 161 կին): Գործազուրկ են եղել 33 անձ (11 տղամարդ և 22 կին): 132 անաշխատունակներից 34-ը եղել են աշակերտներ կամ ուսանողներ, 52-ը` թոշակառուներ, իսկ 46-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Երիտասարդ հայուհի

Երիտասարդ հայուհի, ամսագիր, երկշաբաթաթերթ, ամսաթերթ։ Հրատարակվել է 1932-1934 թթ.-ին (առաջին շրջան) և 1947—1968 թթ.-ին (երկրորդ շրջան), Բեյրութում։ Խմբագիր՝ Ս․ Սեզա (Ս․ Զարիֆյան)։ Փորձում էր լուսաբանել հայ կնոջ դերը, նրա գործունեությունը սփյուռքում։ Մեծ տեղ է հատկացրել Սովետական Հայաստանի գիտության ու մշակույթի բնագավառների նշանավոր կանանց, տպագրել սովետական գրողների ստեղծագործություններ, ներկայացրել լիբանանահայ մշակութային կյանքի նորություններ։ Առաջին շրջանում «Երիտասարդ Հայուհ»-ուն աշխատակցել են միայն տղամարդիկ, իսկ երկրորդում՝ նաև կին գրողներ, արվեստագետներ, հասարակական գործիչներ։


== Աշխատակիցներ ==
Առաջին շրջանի՝

Մ․ Տամատյան
Վահե-Վահյան
Շ․ Պերպերյան
Ե․ ՏարոնյանԵրկրորդ շրջանի՝

Շ․ Գույումճյան
Յո․ Աճեմյան
Ա․ Դավիթյան
Բ․ Նաճարյան
Տուրի
AOA Cream

AOA Cream, հարավկորեական AOA աղջիկների խմբի ենթախումբն է, ձևավորված FNC Entertainment-ի կողմից 2016 թվականին։ Այն կազմված է AOA խմբի երեք անդամներից՝ Յունան, Հեջոնը և Չանմին։ Խումբը տարբերվում է իր առաջնաելույթի սինգլով, որն ունի  I'm Jelly Baby անունը։


== Պատմություն ==
2016 թվականի սկզբին, FNC Entertainment-ը պաշտոնապես հայտարարել է ենթախմբի ստեղծման մասին։ Նույն թվականի փետրվարին, լեյբլը սկսեց ներկայացնել անդամների թիզերները սպասվելիք առաջնաելույթի համար։
Նրանց առաջին ելույթի սինգլը թողարկվել է 2016 թվականի փետրվարի 11-ին, "I'm Jelly Baby" անվանումով։ Սինգլը զբաղեցրել է 25- րդ հորիզոնականը կորեական Գաոն չարթում։
Նրանք հաջողության հասան ամսագրերի մի քանի էջերում, որոնցից է՝ Cosmopolitan-ը։


== Ֆիլմագրություն ==


=== Բազմատեսակ հաղորդումներ ===


== Սկավառակագրություն ==


=== Սինգլներ ===


== Ծանոթագրություններ ==
Գանաթլեբա

Գանաթլեբա (վրաց.՝ განათლება), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 376 մարդ։


== Ծանոթագրություններ ==
Բերդիշ (Ունյայի վտակ)

Բերդիշ (ռուս.՝ Бердыш), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ունյա գետի ձախ ափին 38 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057900
Կոդը ըստ հիդրոլոգիական հետազոտության (ՌԴ) — 103005790
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արմըջան

Արմըջան, գյուղ Արևմտյան Հայաստանում, Դիարբեքիրի վիլայեթի Բալուի գավառակում, կամ Խարբերդի վիլայեթի Խարբերդի գավառում, Բալու քաղաքից արևմուտք։
Տեղական ճանապարհով կապված էր Բալու քաղաքի հետ։


== Պատմություն ==
Ավերվել է առաջին համաշխարհային պատերազմի տարիներին։ Բնակչության մի մասը զոհվել է։


== Բնակչություն ==
Եղել է հայաբնակ գյուղ։ 1915 թվականին ուներ 70 տուն` 560 հայ բնակչով։


== Տնտեսություն ==
Բնակչությունը զբաղվում էր երկրագործությամբ, այգեգործությամբ և մեղվաբուծությամբ։


== Պատմամշակութային կառույցներ ==
Արմըջանում կար Ս․ Սարգիս եկեղեցի և նախակրթական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գրաբովեց (գյուղ, Նեմիրովի շրջան)

Անվան այլ կիրառումների համար տե՛ս՝ ԳրաբովեցԳրաբովեց (ուկրաիներեն՝ Грабовець), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Գրաբովեց գյուղում բնակվում էր 399 մարդ։ Բնակավայրը զբաղեցնում է 1307 կմ² տարածք։ Բնակչության խտությունը կազմում էր 305,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
223

223 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 223 թվականն է, 
III դարի 23-րդ տարին։


== Դեպքեր ==


== Ծնունդներ ==


== Մահեր ==
Նազարլո

Նազարլո (վրաց.՝ ნაზარლო), գյուղ Վրաստանում։ Գտնվում է Վրաստանի հարավարևելյան մասում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 5808 մարդ։ Բնակչության ճնշող մեծամասնությունը ադրբեջանցիներ են։


== Արտաքին հղումներ ==
Координаты села(անգլ.)


== Ծանոթագրություններ ==
Հրաչիկ Վարդապետյան

Հրաչիկ Ռաֆայելի  Վարդապետյան (հուլիսի 5, 1949(1949-07-05), Թբիլիսի, Վրացական ԽՍՀ, ԽՍՀՄ), հայ կենսաֆիզիկոս-կենսաքիմիկոս։ Կենսաբանական գիտությունների դոկտոր (1990), պրոֆեսոր (1992)։


== Կենսագրություն ==
Հրաչիկ Վարդապետյանը ծնվել է 1949 թվականին Թբիլիսիում։ 1971 թվականին ավարտել է Երևանի պետական համալսարանի կենսաբանության ֆակուլտետը։ 1972 թվականից աշխատում է նույն ֆակուլտետի կենսաֆիզիկայի ամբիոնում, 2004 թվականից, միաժամանակ՝ Ռուս-հայկական (Սլավոնական) համալսարանի բժշկական կենսաբանության ֆակուլտետի դեկան։ 1994-1998 թվականներին եղել է ՀՀ բնապահպանության նախարարության փորձագետ, 1999-2001 թվականներին՝  ՀՀ բնապահպանության նախարարության «Հայաստանում անապատացման դեմ պայքարի ազգային ծրագրի գործողության» շրջանակներում փորձագետ, 1999-2003 թվականներին՝ ՀՀ ԱԺ Սոցիալական, առողջապահության և բնապահպանության  հարցերի հանձնաժողովի փորձագետ, 2003-2005 թվականներին՝ Global UNEP-GEF ծրագրի խորհրդատու։
ԱՄՆ-ի, Ճապոնիայի, Գերմանիայի, Ավստրիայի առաջատար գիտական կենտրոնների հետ համատեղ մասնակցել է միջազգային գիտական ծրագրերի իրականացմանը։
Աշխատանքները վերաբերում են ԴՆԹ-ի և քրոմատինի կառուցվածքի, բուսական հորմոնների կարգավորման մոլեկուլային մեխանիզմների, մոլեկուլային ու բջջային կենսաբանության, բջջային և գենային ճարտարագիտության, լուսաքիմիայի ու կենսատեխնոլոգիայի հարցերին։


== Անդամակցություն ==
Եվրոպական բուսաքիմիկոսների ընկերության անդամ, 1998 թ.
Եվրոպական կենսատեխնոլոգների ընկերության անդամ, 1999 թ.
Եվրոպական կենսաքիմիկոսների ընկերության անդամ, 2001 թ.
ՀՀ կենսաֆիզիկոսների ընկերության անդամ, 1980 թ.


== Ծանոթագրություններ ==
51 (թիվ)

Անվան այլ կիրառումների համար տե՛ս՝ 51 (այլ կիրառումներ)51 (հիսունմեկ), բնական թիվ է


== Աստղագիտության մեջ ==
51 կարգային թիվն է կրում Նեմաուսա աստերոիդը


== Քիմիայում ==
51-ը Ծարիրի ատոմային թիվն է


== Այլ ==
51-ը Ֆրանսիայի Մարն դեպարտամենտի կարգային թիվն է


== Տե'ս նաև` ==
51-րդ հարավային զուգահեռական
51-րդ հյուսիսային զուգահեռական
Այդ քաղցր բառը՝ ազատություն

«Այս քաղցր բառը՝ ազատություն» (ռուս.՝ «Это сладкое слово — свобода!»), ռեժիսոր Վիտաուտաս Ժալակյավիչյուսի քաղաքական դետեկտորը։ Նկարահանվել է Վալենտինա Եժովի և Վիտաուտաս Ժալակյավիչյուսի սցենարով «Մոսֆիլմ» կինոստուդիայում՝ լիտվական կինոստուդիայի մասնակցությամբ։ Նատուրալ նկարահանումներն անցկացվել են Չիլիում՝ ռազմական հեղաշրջումից քիչ առաջ։ Սյուժեի հիմքում դրված են իրական իրադարձություններ՝ 1967 թվականին երեք քաղբանտարկյալների՝ կոմունիստներ Գիլյերմո Պոնսեի, Պոմպեյո Մարկեսի և Թեոդորո Պետկովի փախուստը Վենեսուելայի Սան Կառլոս բանտից։


== Սյուժե ==
Լատինաամերիկյան երկրում հեղաշրջումից հետո իշխանության են գալիս զինվորականները։ Փողոց է դուրս բերվել ռազմական տեխնիկան, խաղաղ բնակչությունը ենթարկվում է դաժան տեռորի։ Ձերբակալությունների ալիք է բարձրանում, բանտարկվում են նախկին լիբերալներն ու կոմունիստները։
Ընդհատակում գտնվող հայրենասերները մշակում են նրանց ազատելու ծրագիր։ Ֆրանսիսկո և Մարիա Վարդեսների անունով բանտի դիմաց մի փոքր խանութ է գնվում։ Նրա նկուղից որոշվել է գաղտնի 90 մետրանոց թունել փորել դեպի բանտի տարածք։
Ռազմական ռեժիմի դեմ եռամյա պայքարը, մահերն ու նյարդային պոռթկումներն անհետևանք չեն անցնում։ Բանտարկյալները փախչում են, բայց արդեն ազատության մեջ չի դիմանում նրանցից ավագի՝ սենատոր Միգել Կարերայի սիրտը։ Նա մահանում է կոնսպիրատիվ բնակարաններից մեկում լրագրողների հետ հանդիպման նախօրեին։


== Դերերում ==
Ռեգիմանտաս Ադոմայտիս – Ֆրանսիսկո «Պանչո» Վարդես
Իրինա Միրոշնիչենկո – Մարիա
Իոն Ունգուրյանու – Ալբերտո Ռամիրես, կոմունիստ սենատոր
Բրոնուս Բաբկաուսկաս – Միգել Կարերա, սենատոր (հնչյունավորել է Վալենտին Գաֆտը)
Յուոզաս Բուդրայտիս – Ֆելիսիո, շանտաժիստ (հնչյունավորել է Վալենտին Նիկուլինը)
Լորենց Առուշանյան – Վալտեր Կոնդե, սենատոր
Միխայ Վոլոնտիր – Կարլոս Կարո
Ռոդիոն Նահապետով – Բենեդիկտո
Սայաթ Ալիեևա – Նատաչա, Մարիայի դուստրը
Մ. Մորան Սուարես – Մանուել (հնչյունավորել է Կոնստանտին Ռայկինը)
Լեոն Կուկուլյան – Լոպես
Բոբ Ցիմբա – կապիտան Ռադա
Կիմա Մամեդովա – սենյորա Ռադա
Էլդար Ալիև – լեյտենանտ Կուրիլյո
Ջեմմա Ֆիրսովա – Էլեն Կարերա
Ռավիլ Մելիկով – Նելսոն Այա
Ֆ. Իսաև – Ախիլես, խանութի աշխատակից Ֆրանսիսկո
Վիտաուտաս Պաուկշտե – բանտային բժիշկ
Է․ Վասկես – սերժանտ Արիեչի
Սեմյոն Սոկոլովսկի – Անտոնիո Մորրեա Բենիտես, գեներալ-նախարար
Ռասիմ Բալաև – գնդակահարված հայրենասերից մեկն է
Ալգիմանտաս Մասյուլիս – Պերես, գողացված մեքենայի տերը
Ելենա Խանգա – էպիզոդ
Գեորգի Չեփչյան – էպիզոդ


== Նկարահանող խումբ ==


== Մրցանակներ ==
1973  Մոսկվայի VIII կինոփառատոնի ոսկե մրցանակ
1974 - Ռոտերդամի միջազգային կինոփառատոնի երկրորդ մրցանակ
1974 - Անտվերպենի միջազգային կինոփառատոնի երկրորդ մրցանակ


== Փաստեր ==
Նկարահանումներն անցկացվել են Բաքվում, Յալթայում, Չիլիում, «Մոսֆիլմում»։
Գլխավոր դերը կատարած Իրինա Միրոշնիչենկոն ֆիլմի նկարահանումներից հետո բաժանվել է ամուսնուց՝ դրամատուրգ Միխայիլ Շատրովից և ամուսնացել ֆիլմի ռեժիսոր Վիտաուտաս Ժալակյավիչյուսի հետ։ Մի քանի ամիս անց նրանք բաժանվել են։
Միրոշնիչենկոն հատուկ այդ դերի համար մազերը ներկել է սև, իսկ իր մյուս դերերում նա շիկահեր է։


== Ծանոթագրություններ ==
Գեորգենբուրգ

Գեորգենբուրգի դղյակ (գերմ.՝ Schloss Georgenburg), Տևտոնական օրդենի հինավուրց դղյակ Կալինինգրադի մարզի Չերնյախովսկ քաղաքում։
2007 թվականի մարտի 23-ին դղյակը ստացավ տարածաշրջանային մշակութային ժառանգության օբյեկտի կարգավիճակ։ Գեորգենբուրգի դղյակը համարվում է Կալինինգրադի երեք լավագույն պահպանված ամրոցներից մեկը` Գվարդեյսկի Տապիաու և Նիզովյեի Վալդաու դղյակների հետ միասին։ Դղյակից ոչ հեռու գտնվում է համանուն   ձիաբուծարանը։


== Պատմություն ==
Առաջին ամրոցը կառուցվել է 1264 թվականին հին պրուսական Կապզովին քաղաքում, Գերմանական  միաբանության ասպետ  Խարտման ֆոն Գրումբախի կողմից և կոչվել Սուրբ Գևորգի անվամբ։ Դղյակի մասին առաջին  հիշատակումը վերաբերվում է 1354 թվականին, սակայն  փայտյա և հողաշեն դղյակը կառուցվել է 1337 թվականին, իսկ քարից` 1351 թվականին։ 1352 թվականին , միաբանության և եպիսկոպոսի միջև հողերի բաժանումից հետո, մինչև 1525 թվականը դղյակը պատկանում էր Տևտոնական միաբանության Զամլանդական եպիսկոպոսին։  

Դղյակը երկու անգամ ավերվել է լիտվացիների կողմից, 1364 և 1376 թվականներին։ 1385-1390 թվականներին վերակառուցվել է, այնուհետև արևմտյան կողմից կառուցվում  են  առաջնագծի ամրություններ։ 1403 թվականին գրավվել  է Վիտովտի զորքերի կողմից, 1657 թվականին  խիստ տուժել է թաթարների արշավանքի ժամանակ, 1679 թվականին  գրավվել է շվեդների կողմից։
1709 թվականից դղյակը կալվածքի հետ սկսեցին վարձակալությամբ տալ։ Վերջին սեփականատերը դոկտոր Մարտին Գելինգն էր։
1994-1995 թվականներին 99 տարով վարձակալվել է Ռուսական ապահովագրական բանկի կողմից, մշակութային և զվարճանքի կենտրոն կազմակերպելու նպատակով։ Դղյակի տարածքում իրականացվում էին հնագիտական պեղումներ մինչև 1997 թվականի ճգնաժամը, երբ բանկը հրաժարվեց այդ նախագծից։ Ներկայումս դղյակը ոչնչացման եզրին է։
2010 թվականին մարզային դումայի որոշմամբ դղյակը հանձնվեց Ռուսական ուղղափառ եկեղեցուն։ Ներկայումս դղյակի տարածքում մաքրման աշխատանքներ են իրականացվում, կազմակերպվում են զբոսաշրջային էքսկուրսիաներ։
2017 թվականի մայիսի 6-ին դղյակի մերձակայքում Չերնյախովսկի թեմի կողմից կազմակերպվեց Կալինինգրադի սիմֆոնիկ նվագախմբի համերգն Արկադի Ֆելդմանի գլխավորությամբ։


== Գրականություն ==
Бахтин, А. П. Ситуация с памятниками культурного наследия в Калининградской области // Слово.ру: Балтийский акцент. — 2014. — № 1.
Сапунов, А. Путешествуем сами: Прибалтика. — М., 2013. — ISBN 5904138075.
Мамадазизов, Ф. Ш. Событийный туризм и его роль в использовании историко-культурного наследия Калининградской области // Проблемы, опыт и перспективы развития туризма, сервиса и социокультурной деятельности в России и за рубежом. Сборник материалов II Международной научно-практической интернет конференции под ред. О. А. Лях. — 2015. — С. 64—68.


== Ծանոթագրություններ ==


== Արտաքին հղումներ ==
Пруссия 39
Замок Георгенбург на сайте «выходной 39»
Զապադնի (Բելայա Գլինայի շրջան)

Անվան այլ կիրառումների համար տե՛ս՝ ԶապադնիԶապադնի (ռուս.՝ Западный), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 164 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեռլիբաշևոյի շրջան

Ստեռլիբաշևոյի շրջան (ռուս.՝ Стерлибашевский район, բաշկիրերեն՝ Стәрлебаш районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ստերլիբաշևո։


== Աշխարհագրություն ==
Շրջանի տարածքի մակերեսը կազմում է 1609 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20454 մարդ։ Բնակչության խտությունը կազմում էր 12,71 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զորդարասի

Զորդարասի, կիրճ Թուրքիայի Իգդիրի մարզում։ Ծագումը հայերեն «ձոր»-ից։


== Ծանոթագրություններ ==
Շամիստան Ալիզամանլի

Շամիստան Ալիզամանլի (ադրբ.՝ Şəmistan Əlizamanlı, ծնվ.՝ 1959 փետրվարի 4, Մառնեուլ, Վրացական ԽՍՀ), ռազմահայրենասիրական երգերի հայտնի ադրբեջանցի կատարող, Ադրբեջանական Հանրապետության ռազմական հաղորդավար, ում անվանում են «Ադրբեջանի Լևիտան»։


== Կենսագրություն ==
Ծնվել է 1959 թվականի փետրվարի 4-ին Մառնեուլ քաղաքում, Վրացական ԽՍՀ։ Ավարտել է Մշակույթի և արվեստի համալսարանը։
1986 թվականի մայիսից աշխատում էր ադրբեջանական ռադիոյի հաղորդավար։ 1992 թվականի հուլիսից նույն տեղում աշխատում է որպես ռազմական հաղորդավար, կարդում էր Ադրբեջանի պաշտպանության նախարարության մամլոս ծառայության հաղորդագրությունների Արցախյան պատերազմի ընթացքում մղվող մարտերի վերաբերյալ։ Աշխատելով ադրբեջանական ռադիոյի հաղորդավար՝ Ալիզամանլիին Մոսկվա են ուղարկում ուսումը շարունակելու համար։ Ալիզամանլիին դասատուն էր Յուրի Լևիտանի մոտիկ ընկերը։


== Կարիերա ==
1993 թվականից սկսել է երգչի կարիերան։ Կատարում է ռազմահայրենասիրական երգեր, որոնց թվում են՝ «Քաջ զինվոր» («İgid əsgər»), «Պարոն լեյտենանտ» («Сənab Leytenant»), «Առաջին գումարտակը» («Birinci batalyon”), «Բազեներ» (“Şahinlər”), «Հայրենյաց պաշտպան» (“Vətən əmanəti”) և այլ կոմպոզիցիաներ։
Հարցազրույցներից մեկում պատմել է, որ սկզբում նույնիսկ չէր էլ հավատում, որ կարող է ունենալ երգչի տաղանդ և նման կարիերայի մասին չէր մտածում։ Մի անգամ, ռազմական գործողություններից հետո, իր ընկեր՝ Յուսիֆ Միրզաևի հետ հիվանդանոցում բուժվելու ժամանակ, Շահին Մուսաօղլու անունով մի բժիշկ առաջարկում է Ալիզամանլիին կատարել իր երգի տեքստը։ Միրզաև նույնպես ողջունեց այդ գաղափարը։ Չվահատալով իր ասածին, Ալիզամանլին խոստանում է։ Որոշ ժամանակ անց Յուսիֆ Միրզաևը զոհվում է մարտական գործողությունների ժամանակ և ստանում Ադրբեջանի ազգային հերոսի կոչում։ Ընկերոջ մահից հետո Ալիզամանլին խոստումը կատարում է և երգում է Միրզաևին նվիրված «Քաջ զինվոր» («İgid əsgər») երգը։ Այդ երգը դրական արձագանք է ստանում ադրբեջանական հասարակության շրջանակներում և Ալիզամանլին շարունակում է այլ հայրենասիրական երգեր կատարել։


=== Ձայնաերիզներ ===
«Հայրենիքը կանչում է» (“Çağırır vətən”)
«Հայրենյաց պաշտպան» (“Vətən əmanəti”)
«Մայր Հայրենիք» (“Ana yurdum”)


=== Տեսագրություններ ===
«Ճամփա տվեք, Կովկասի լեռներ» (“Qafqaz dağı yol ver bizə”)
«Քաջ զինվոր» (“Igid Əsgər”)
«Ալեկոծվում էր Սև ծովը» (“Çırpınırdı Qara dəniz”)
«Գյուլիստան» (“Gülüstan”)
«Կամ Ղարաբաղ, կամ մահ» (“Ya Qarabağ Ya Ölüm”)


== Ֆիլմագրություն ==
Ալիզամանլին ձայնագրում էլ է հետևՅալ ֆիլմերը.

“Վատ լուրեր բերող տարօրինակ մարդիկ” (Bəd xəbərlər gətirən qəribə adamlar), ֆիլմ, 1993
“Գուդյալչայ” (Qudyalçay) - ֆիլմ, 2001
“Քոռօղլու” (Koroğlu), ֆիլմ, 2003
“Մեծ զորավարներ” (Dahi sərkərdələr), ֆիլմ, Մեծ Բրիտանիա, 2003


== Ծանոթագրություններ ==
Մատենագրութիւնք (1427, Ներսես Լամբրոնացի)

Ներսես Լամբրոնացի, Մատենագրութիւնք (1427), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1427 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 16×11.5 չափս։ Ձեռագիրը կազմված է 386 թերթից։ Գրված է միասյուն բոլորգրով։ Պահպանակը ունի 4 էջ, գրված է՝ մագաղաթի վրա՝ վրացերենով։ Կազմը` կաշեպատ տաղտակ դրոշմազրդ, աստառը՝ դրոշմազարդ կտավ։


== Բովանդակություն ==
Ատենաբանութիւն, Գլխակարգութիւն Հոռոմից և խնդիրք Հայոց։
Խորհրդածութիւն, Մեկնութիւն պատարագի, Յաղադս կարգաց եկեղեցւոյ։


== Ծանոթագրություններ ==
Բիթ

Բիթ (անգլ.՝ binary digit), Տեղեկատվության քանակի չափման միավոր, առաջացել է անգլ.՝ binary digit բառախաղային հապավումից, որ նշանակում է պատառիկ, մաս, երկուական թվանշան։
Այն հաշվարկման երկուական համակարգի մեկ նիշն է։ Մեկ բիթը կարող է ունենալ երկու արժեք՝ 0 կամ 1։ Երկու բիթով կարելի է կոդավորել 22= 4 վիճակ (թիվ, պայմանանշան), տասը բիթով՝ 210=1024 վիճակ։
Համակարգչի ներքին հիշողությունը կարելի է համեմատել վանդակավոր թղթի կտորի հետ, որի յուրաքանչյուր վանդակով անցնում է էլեկտրական հոսանք։ Բիթի 0 արժեքը համապատասխանում է լարման ցածր մակարդակին, 1-ը՝ բարձր մակարդակին։ Սրանով էլ պայմանավորված է համակարգչում տվյալների երկուական կոդավորումը, քանի որ այս դեպքում պահանջվում են այնպիսի սարքավորումներ, որոնք ունենան երկու կայուն վիճակ։ Կարող ենք ասել, որ վեց զրոներից և մեկերից բաղկացած հաջորդականությունը վեց բիթանոց հաջորդականություն է, իսկ КОИ-7 ռուսալեզու հաղորդագրությունը յոթ բիթանոց կոդավորում է։
Առաջին համակարգիչներում հիմնականում օգտագործվում էր յոթ բիթանոց կոդ։ Տեխնիկայի զարգացման հետ դա դարձավ անհարմար և սկսեցին կիրառել նոր կոդ՝ ութ բիթանոց։ Այն հիմնվում էր ինֆորմացիայի փոխանակման ամերիկյան ստանդարտ (ASCII-American Standart Code for Information Interchange) կոդի վրա։ Ութ բիթանոց կոդավորման շնորհիվ կարող ենք առանց դժվարության օգտագործել կյուրեղագիր, հայկական, լատինական այբուբենների մեծատառեր, փոքրատառեր, թվեր, կետադրության նշաններ, հատուկ նշաններ, բացատանիշ և այլն։
Ներկայումս լայն կիրառություն է գտել նշանների կոդավորման UNICODE ստանդարտը, որտեղ յուրաքանչյուր նշան կոդավորվում է երկու բայթով։
Տեղեկատվական ոլորտում ավելի գործածական է բայթը, որը հավասար է 8 բիթի։


== Արտահամակարգային միավոր ==
Միավորների միջազգային (ՍԻ) համակարգի տասնապատիկ և բաժնեմասային միավորների անվանումները։
Արտահամակարգային միավոր

		


== Սահմանում ==
Տարբերակ 1-ին
Մեկ բիթն տեղեկատվության այն քանակն է, որը պահվում է 0 կամ 1 երկուական կոդում։
Տարբերակ 2-րդ
Տեղեկատվության այն քանակը, որը կարելի է ստանալ հարցի այո կամ ոչ պատասխաններից որևէ մեկով, անվանում են բիթ


== Բառի առաջին կիրառություն ==
«bit» բառն առաջին անգամ օգտագործել է ամերիկացի ինժեներ և մաթեմատիկոս Կլոդ Շենոնը 1948 թվականին «Կապի մաթեմատիկական տեսություն» աշխատության մեջ տեղեկատվության չափման ամենափոքր միավորի նշանակման համար։
Նա ընդհանրացրեց ամերիկացի ճարտարագետ Հարտլիի կողմից 1928 թվականին մտցրած ադիտիվ երկուական լոգարիթմական չափի միավոր հասկացությունը, ըստ որի տեղեկատվության քանակը հաշվում են հետևյալ բանաձևով՝

  
    
      
        H
        =
        K
        
          log
          
            2
          
        
        ⁡
        (
        M
        )
      
    
    {\displaystyle H=K\log _{2}(M)}
  :Այն կոչվեց «ինֆորմացիայի հարտլիևյան քանակ» կամ պարզապես «հարտլի չափի միավոր»։
Եթե K=1, M=2, ունենք 1 բիթ չափի միավոր։ 1 բիթ տեղեկատվությունը համապատասխանում է մեկ տարրական իրադարձության, որը կարող է կամ կատարվել, կամ՝ չկատարվել :
Շենոնի կողմից տեղեկատվության տեսության զարգացումն օգնեց լուծել հաղորդագրության փոխանցման հետ կապված գլխավոր հիմնախնդիրները, հատկապես՝ վերացնել փոխանցվող հաղորդագրության ավելցուկը, կապի կանալներում հաղորդագրության փոխանցման ժամանակ աղմուկը և կատարել կոդավորում։


== Ծանոթագրություններ ==
Այծաբերդ

Այծաբերդ, Քեղիգալե, բերդ Փոքր Հայքում, Գյումուշխանե քաղաքից արևելք։ Ըստ եվրոպացի ճանապարհորդ Ալբերտ Դվլեի Այծաբերդը կառուցել են ճենովացիները իրենց քարավանների համար։


== Ծանոթագրություններ ==
Դոբրինկա (Սոտի վտակ)

Անվան այլ կիրառումների համար տե՛ս՝ Դոբրինկա (այլ կիրառումներ)Դոբրինկա (ռուս.՝ Добринка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սոտ գետի ձախ ափում՝ 46 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 3020100312103000006813
Հիդրոլոգիական ուսումնասիրությունների կոդը - 103000681
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոմեյ

Վոմեյ (ֆր.՝ Vaumeilh, օքս.՝ Vaumelha), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04233։


== Բնակչություն ==
Համայնքի բնակչությունը 2008 թվականին կազմում էր 272 մարդ։


== Կլիմա ==
Վոմեյի կլիման միջերկրածովային է։


== Տնտեսություն ==
2007 թվականի տվյալներով 181 աշխատունակ տարիքի մարդկանցից (15-64 տարեկան) 136-ը տնտեսապես ակտիվ էին, 45-ը անգործ (ակտիվության ցուցանիշը 75,1 %, 1999 թվականին եղել է՝ 60,9 %)։ 136 աշխատունակ բնակիչներից 125-ը աշխատում էին (68 տղամարդ և 57 կին), անաշխատանք էին 11-ը (7 տղամարդ և 4 կին)։ 45 անգործ մարդկանցից 12-ը աշակերտներ կամ ուսանողներ են, 20-ը թոշակառու, 13-ը չէին աշխատում այլ պատճառներով։


== Տեսարժան վայրեր ==
Նոտր Դամ դը Շան եկեղեցի (1210 թվական)
Սեն Մարսելլեն ծխական եկեղեցի
Ամրոցի ավերակներ
Երկու աշխարհամարտերում ընկածների հուշարձան
Լա Պլատիե ժամատուն (XIX դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վոմեյ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-14 
«Վոմեյ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Աստերոիդների ցանկ (263201-263300)

Աստերոիդների ցանկ (263101-263200)  • Աստերոիդների ցանկ  • Աստերոիդների ցանկ (263301-263400)
 Աստերոիդների ցանկ (263101-263200)  • Աստերոիդների ցանկ  • Աստերոիդների ցանկ (263301-263400)
Բերյոզովկայի շրջան (Կրասնոյարսկի երկրամաս)

Բերյոզովկայի շրջան (ռուս.՝ Берёзовский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1983 թվականին։ Վարչական կենտրոնը՝ Բերյոզովկա։


== Աշխարհագրություն ==
Շրջանի տարածքի մակերեսը կազմում է 4595 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38903 մարդ։ Բնակչության խտությունը կազմում էր 8,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հին քարի դար

Հին Քարի դար կամ պալեոլիթ (հուն․՝ παλαιός - հին և հուն․՝ λίθος - քար), Քարի դարի երեք հիմնական ժամանակաշրջաններից առաջինը։ Պեղածո մարդկանց ու կենդանիների գոյության ժամանակաշրջանն է։


== Ընդհանուր տեղեկություններ ==

Երկրագնդի մեծ մասում, այդ թվում նաև Հայկական լեռնաշխարհում, Հին Քարի դարի կլիմայական պայմանները, բուսական և կենդանական աշխարհը խիստ տարբերվել են մարդկականից։ Մարդիկ օգտագործել են միայն քարե (օբսիդիան, կայծքար և այլն) գործիքներ, զբաղվել որսորդությամբ ու հավաքչությամբ, ձկնորսությունը եղել է սաղմնային վիճակում, իսկ երկրագործությունը, անասնապահությունն ու խեցեգործությունը հայտնի չեն եղել։ Հին Քարի դարի սկիզբը (ավելի քան 2 միլիոն տարի առաջ) համընկնում է երկրի վրա կապկանման մարդկանց երևան գալուն, վերջը՝ միջին Քարի դարին (մոտ 10-12 հզ տարի առաջ)։ Հին Քարի դարը բաժանվում է վաղ (ստորին) և ուշ (վերին) ժամանակաշրջանների։ Ուշ Հին Քարի դարին անցման հետ առաջացել և տարածվել է մարդու արդի ֆիզիկական տիպը՝ homo sapiens-ը (բանական մարդ)։


== Հայկական լեռնաշխարհ ==
Հայկական լեռնաշխարհը եղել է մարդու բնակության հիմնական օրրաններից։ Այստեղ, բազմաթիվ վայրերում (Հրազդան գետի ափերին, Սիսիանում, Արարատ, Արագած և Արտին լեռների լանջերին ու ստորոտներին, Հայկական Տավրոսի հարավային լանջերին և այլուր) հայտնաբերվել են նախամարդու բնակության կայաններ, որոնցում գտնվել են շելյան, աշելյան, մուստիերյան և այլ հնագույն մշակույթների հասակակից գործիքներ (ձեռքի հատիչներ, կոպիտ ջարդիչներ, սրածայրեր, քերիչներ, քերթիչներ, միջուկներ, սկավառակներ, զանազան տեսակի շեղբեր ևն)։ ՀՀ տարածքում Հին Քարի դարի վաղագույն մնացորդները (շելյան տիպի քարե գործիքներ) առաջին անգամ գտնվել են 1943-45-ին՝ Արտին լեռան կայաններից (Սատանի դար, Հարավային, Արեգունի բլուրներ), որոնք իբրև քարեդարյան հնավայրեր արժանացել են համաշխարհային ճանաչման։
Ժուրավլյովկա (գյուղ, Բառի շրջան)

Անվան այլ կիրառումների համար տե՛ս՝ ԺուրավլյովկաԺուրավլյովկա (ուկրաիներեն՝ Журавлівка), գյուղ Ուկրաինայի Վիննիցայի մարզի Բառի շրջանում։ Բնակավայրը նախկինում նաև անվանվել է Չեմերիսկ, Ստալինդորֆ, Ստալինսկ։ Հիմնադրվել է 1920 թվականին։
2001 թվականի տվյալներով Ժուրավլյովկա գյուղում բնակվում էր 861 մարդ։ Բնակավայրը զբաղեցնում է 2,34 կմ² տարածք։ Բնակչության խտությունը կազմում էր 367,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չախրուխաձե

Չախրուխաձե (վրաց.՝ ჩახრუხაძე, 1170 - 1212), 12-րդ դարավերջի և 13-րդ դարասկզբի վրացի բանաստեղծ-ներբողագիր։ Թամար թագուհուն իդեալականացնող «Թամարիանի» ներբողների ժողովածուի հեղինակն է։ Չախրուխաձեի ոտանավորը իր ստեղծողի անունով ստացել է չախրուխաուլի անունը և լայնորեն տարածված է եղել վրացական դասական պոեզիայում։


== Կենսագրություն ==
Չնայած նրան, որ Չախրուխաձեի կենսագրության մասին հավաստի որևէ բան հայտնի չէ, բացի նրանից, որ նա ապրել է 12 դարի վերջին և 13-րդ դարի սկզբին, որոշ ժամանակակից գիտնականներ, հիմնվելով Չախրուխաձեի ապրելու ժամանակաշրջանի, ձեռագրի համեմատության, գրի ոճային և բառային յուրահատկությունների վրա, ենթադրում են, որ Չախրուխաձեն կարող է գրագիր Գրիգոլ Չախրուխաձեն լինել։ Գելաթի վանքում Գրիգոլ Չախրուխաձեի գտած ձեռագրերից կարելի է ենթադրել, որ նա ծրագրել է գնալ Երուսաղեմի վրացական Սուրբ Խաչի վանք։ Պոետ և արքա Արշիլ II-ը ասում էր, որ Չախրուխաձեն սերում է Խևիից և Թամարա թագուհու գրագիրն էր։


== Ստեղծագործական կյանք ==
«Թամարիանին» վրաց աշխարհիկ գրականության առաջին նմուշն է, որը պարունակում է տասնմեկ ներբող և այլ բովանդակությամբ չորս ոտանավոր։ Հեղինակը փառաբանել է Թամար թագուհու (1184-1213) անհատական արժանիքներն ու պետական գործունեությունը, նաև՝ նրա ամուսնու՝ Դավիթ Սոսլանին և թագաժառանգ Լաշա Գեորգիին։ Ենթադրվում է, որ ներբողաշարը գրվել է Բասենի ճակատամարտում (1203) վրացական զորքերի տարած հաղթանակից հետո՝ 1203-1207 թվականներին։
Շարքը բաղկացած է քսան վանկանի տողերից, հանգավորումը իգական է։ Ամեն մի կիսատող ունի ներքին հանգ։ Այս վանկաչափը իր ստեղծողի անունով ստացել է չախրուխաուլի անունը և լայնորեն տարածված է եղել վրացական միջնադարի դասական պոեզիայում։
«Թամարիանին» մեզ է հասել 17-19-րդ դարերի գրչությամբ։


== Չախրուխաձեն հայերեն ==
Թամարիանի (հատված)։ Վրացական պոեզիա, Ե., Երևանի համալսարանի հրատ., 1983, էջ 7-10։ Թարգմ.՝ Վաղարշակ Նորենց։


== Ծանոթագրություններ ==
Արխանգելսկոե (գյուղ, Ելեցկի շրջան)

Անվան այլ կիրառումների համար տե՛ս՝ ԱրխանգելսկոեԱրխանգելսկոե (ռուս.՝ Архангельское), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսիդա

Իսիդա (Իսիս, եգիպտերեն՝ js.t, հին հունարեն՝ Ἶσις, լատիներեն՝ Isis), հնագույն ժամանակների մեծագույն աստվածուհիներից մեկը, ով դարձել է կանացիության և մայրության եգիպտական ընկալման կատարելատիպ։ Նա հանդիսանում էր Օսիրիսի քույրը և կինը, Հորի, համապատասխանաբար նաև եգիպտական փարավոնների մայրը, ովքեր համարվում էին բազեագլուխ աստծո երկրային մարմնավորումը։ Իսիդան հանդիսանում էր ստրուկների, մեղսագործների, արհեստավորների, ճնշվածների հովանավորը, կարող էր անսալ նաև հարուստների, կանանց, ազնվականների և իշխանավորների աղոթքներին։ Նա հայտնի է նաև որպես մեռյալների և երեխաների հովանավոր Աստվածուհի։


== Ծանոթագրություններ ==
Չելյաբինսկի բարձր շենքերի ցանկ

Չելյաբինսկի բարձր շենքերի ցանկը պարունակում է Ռուսաստանի Չելյաբինսկ քաղաքի ամենաբարձր շենքերի կանոնակարգված բարձրությունը ։ Ցուցակը գլխավորում է 23 հարկանի «Չելյաբինսկ-Սիթի» բիզնես կենտրոնը, որի բարձրությունը 111 մետր է և կառուցվել է 2007 թվականին:Բարձրությամբ երկրորդը 27 հարկանի «Բովիդ» բիզնես կենտրոնն է, որի բարձրությունը 101 մետր է և կառուցվել է 2014 թվականին։ Բարձրությամբ երրորդը 25 հարկանի «Թագավոր Պլազա» բնակելի համալիրն է 90 մետր բարձրությամբ, կառուցվել է 2016 թվականին։
1995-ից 2003 թվականներին ամենաբարձր շենքերը եղել են 16-հարկանի։ Նշանավորը տիպային տուն 97-րդ շարքն է, նախագծված ճարտարապետներ՝ Գավլովսկիմի և Տալալաեմիի կողմից։ ցանկում ներկայացված բոլոր շենքերը կառուցվել են 2003 թվականից հետո։
Այս պահին Չելյաբինսկում հաշվվում է 50 շենքեր, որոնք բարձրությամբ 65 մետր են։ Կառուցվում են բարձրաբերձ բնակելի համալիրներ, ինչպիսիք են «Արեւմտյան ճառագայթը», «Մանհեթեն»։ Ներկայումս կառուցվում են 5 շենքեր, որոնք բարձրությամբ 65 մետր պիտի լինեն։


== Կառուցված շենքեր ==
Այս ցուցակում նշված են Չելյաբինսկի առնվազն 65 մետր բարձրությամբ շենքերը։


== Կառուվող և առաջարկվող շենքերի կառուցումներ ==


===== Կառուցվող =====


===== Հաստատված =====


== Ծանոթագրություններ ==
Taken by Force

Taken by Force, Scorpions ռոք խմբի 5-րդ ալբոմն է։ «Taken by Force» ալբոմը լույս է տեսել 1977 թվականին։ Այս ալբոմում կա 10 երգ։ Այս ալբոմի ամենահայտնի երգն է՝ «The Riot of Your Time»։ Կան նաև այլ երգեր, որոնք նույնպես հայտնիություն են ձեռք բերել, դրանք են «Suspender Love» և «He’s a Woman - She’s a Man» երգերը։


== Կոմպոզիցիաների ցանկ ==


== Տես նաև ==
Քլաուս Մայն


== Արտաքին հղումներ ==
Ալբոմի երգերի տեքստեր
Taken By Force discogs.com կայքում
Գնատովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ԳնատովկաԳնատովկա (ուկրաիներեն՝ Гнатівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Գնատովկա գյուղում բնակվում էր 598 մարդ։ Բնակավայրը զբաղեցնում է 1779 կմ² տարածք։ Բնակչության խտությունը կազմում էր 336,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերոնիկա Կուադրադո

Վերոնիկա Մարիա Կուադրադո Դեէսա (իսպ.՝ Verónica María Cuadrado Dehesa, մարտի 8, 1979(1979-03-08), Սանտանդեր, Իսպանիա), իսպանացի հանդբոլիստուհի,  Իսպանիայի հավաքականի գծային դիրքում խաղացող, 2012 թվականի օլիմպիական խաղերի և 2011 թվականի աշխարհի առաջնության բրոնզե մեդալի մրցանակակիր, 2008 թվականի Եվրոպայի աշխարհի առաջնության արծաթի մեդալակիր։


== Կարիերա ==


=== Ակումբային ===
Կարիերայի սկզբում հանդես է եկել «Էրանդիո 2000», «Կախա Կանտաբրիա» և «Ակաբա Բերա-Բերա» ակումբներում, 2002 թվականին տեղափոխվել է «Իչակո»։ 2004 թվականին  անցել է «Աստրոկ Սագունդո», որոնց հետ հաղթել է Իսպանիայի աշխարհի առաջնությունը և Սուպերգավաթը։ 2011 թվականի ամռանը Կուադրադոն տեղափոխվել է Դանիա, որտեղ սկզբում հանդես է եկել «Ռանդերսում», նրաց հետ հաղթել է 2012 թվականի Դանիայի առաջնությունում, ապա տեղափոխվել է  «Վեյեն»։ Խաղալով «Վեյենի» համար և ավարտելով խաղաշրջանը՝ վերադարձել է «Ռանդերս», որտեղ էլ 2014/2015 խաղաշրջանում ավարտել է կարիերան։ 2015 թվականից Կուադրադոն հանդես է գալիս որպես երիտասարդական Կամարգո թիմի մարզչական շտաբի անդամ։


=== Հավաքականում ===
Վերոնիկա Կուդրադոն Իսպանիայի հավաքականի կազմում խաղացել է 175 խաղ և խփել 222 գոլ։ Իսպանիայի հավաքականի կազմում նա դարձել է 2008 թվականի Եվրոպայի առաջնության խաղերի արծաթե մեդալակիր, 2011 թվականի աշխարհի առաջնության բրոնզե մեդալակիր և 2012 թվականի Ամառային օլիմպիական խաղերի բրոնզե մեդալակիր։


== Ձեռքբերումներ ==


=== Ակումբային ===
Իսպանիայի չեմպիոնուհի (2005)
Իսպանիայի գավաթի հաղթող (2008)
Իսպանիայի Սուպերգավաթի հաղթող (2005)
Դանիայի չեմպիոնուհի (2012)


=== Հավաքականում ===
Օլիմպիական խաղերի բրոնզե մեդալակիր (2012)
Աշխարհի առաջնության բրոնզե մեդալակիր (2011)
Եվրոպայի առաջնության արծաթե մեդալակիր (2008)


=== Անձնական ===
2011 թվականի աշխարհի առաջնության լավագույն աջ եզրային
2014 թվականի Եվրոպայի առաջնության լավագույն աջ եզրային


== Ծանոթագրություններ ==


== Արտաքին հղումներ ==
[https://archive.is/20141106185233/http://www.eurohandball.com/player/508932 Archived 2014-11-06 at Archive.is
Ալեքսեյ Դենիսենկո

Ալեքսեյ Ալեքսեևիչ Դենիսենկո  (ռուս.՝ Алексей Денисенко, օգոստոսի 30, 1993(1993-08-30), Բատայսկ, Ռոստովի մարզ, Ռուսաստան), ռուս թեկվոնդոիստ։ 2016 թվականին Օլիմպիական խաղերի արծաթե մեդալակիր, 2012 թվականի խաղերի բրոնզե մեդալակիր, 2015 թվականի աշխարհի առաջնության արծաթե մեդալակիր, Ռուսաստանի չեմպիոն, Եվրոպայի 2014 թվականի արծաթե մեդալակիր, G-1 միջազգային վարկանշային մրցաշարերի դափնեկիր։ 2015 թվականին Բաքվում տեղի ունեցող Եվրոպական I խաղերում նվաճել է բրոնզե մեդալ։ Ռուսաստանի սպորտի վաստակավոր վարպետ է (2012)։


== Կենսագրություն ==
Ծնվել է 1993 թվականին Բատայսկում։ Այնտեղ դեռևս 8 տարեկանից սկսել է զբաղվել թեկվոնդոյով, որի պարապմունքներին տարել էր հայրը։ Երիտասարդ մարզիկի առաջին մարզիչը եղել է Ալեքսանդր Շինը։


== Անձնական կյանք ==
2016 թվականի դեկտեմբերին ամուսնացել է ռուս թեկվոնդոիստուհի Անաստասիա Բարիշնիկովայի հետ։ Որդին՝ Բոգդանը, ապրում է Ռոստովի մարզի Բատայսկ քաղաքում։
Ալեքսեյ Դենիսենկոն ազգությամբ գնչու է։


== Նվաճումներ ==
«Հայրենիքին մատուցած ծառայությունների համար» 1-ին աստիճանի մեդալ (2016 թվականի օգոստոսի 25)՝ 2016 թվականին Բրազիլիայի Ռիո դե Ժանեյրո քաղաքում կայացած 31-րդ Օլիմպիական խաղերում մարզական բարձր նվաճումների համար, հաղթանակի նվաճման կամք և նպատակասլացություն դրսևորելու համար։
«Հայրենիքին մատուցած ծառայությունների համար» 2-րդ աստիճանի մեդալ (2012 թվականի օգոստոսի 13)՝ ֆիզիկական կուլտուրայի և սպորտի զարգացման մեջ մեծ ներդրումների համար, 2012 թվականին Մեծ Բրիտանիայի Լոնդոն քաղաքում կայացած 30-րդ Օլիմպիական խաղերում մարզական բարձր նվաճումների համար։
Ռուսաստանի սպորտի վաստակավոր վարպետ (2012 թվականի օգոստոսի 20-ից)։


== Ծանոթագրություններ ==


== Արտաքին հղումներ ==
Aleksey Denisenko at Olympics at Sports-Reference.com Archived 2012-11-16 at the Wayback Machine.
Չոխ (Սղերդի գավառ)

Չոխ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրիս գետի ձախ վտակներից մեկի հովտում, Սղերդ քաղաքից 12 կմ հարավ-արևելք։
Բնակավայրից հարավ կային անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բերնա (այլ կիրառումներ)

Բերնա, կարող է վերաբերել՝

Բերնա - գյուղ Արևմտյան Հայաստանում, Կիլիկիայի Հալեպի նահանգում
Զնամենսկի շրջան (Տամբովի մարզ)

Անվան այլ կիրառումների համար տե՛ս՝ Զնամենսկի շրջան (այլ կիրառումներ)Զնամենսկի շրջան (ռուս.՝ Знаменский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1941 թվականին։ Վարչական կենտրոնը՝ Զնամենկա։


== Աշխարհագրություն ==
Շրջանի տարածքի մակերեսը կազմում է 1060 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18405 մարդ։ Բնակչության խտությունը կազմում էր 17,36 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆոռնովո Սան Ջովաննի

Ֆոռնովո Սան Ջովաննի (իտալ․՝ Fornovo San Giovanni), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 2707 մարդ։ Բնակչության խտությունը 451 մարդ/կմ²։ Տարածքը՝ 6 կմ²։ Փոստային ինդեքս՝ 24040։ Հեռախոսային կոդ՝ 0363։
Բնակավայրի հովանավորն է համարվում՝ Սան Ռոքոն։


== Ծանոթագրություններ ==
Պունտուգ

Պունտուգ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Վայմոգա

Վայմոգա  (ռուս.՝ Ваймога), գետ Ռուսաստանում, հոսում Արխանգելսկի մարզում։ Գետաբերանը տեղակայված է Լամոխա գետի ձախ ափին՝ 9 կմ հեռավորության վրա։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000026312
Հիդրոլոգիական ուսումնասիրությունների կոդը - 103002631
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուլթանիկ Արևշատյան

Սուլթանիկ Սուրենի Արևշատյան (մայիսի 5, 1925(1925-05-05), Թավրիզ, Իրան - հուլիսի 27, 2017(2017-07-27), Երևան, Հայաստան), հայ ճարտարապետ։ Հայաստանի ճարտարապետների միության անդամ (1974)։
Ճարտարապետ Էդուարդ Արևշատյանի կինը, արվեստաբան, համադրող Ռուբեն Արևշատյանի մայրը։


== Կենսագրություն ==
Սուլթանիկ Արևշատյանը ծնվել է 1925 թվականին Թավրիզում։ 1949 թվականին ավարտել է Երևանի պոլիտեխնիկական ինստիտուտը, այնուհետև աշխատել «Երևաննախագիծ» ինստիտուտում։


== Ստեղծագործություններ ==
Երևանի Արևմտյան №1 բնակելի թաղամաս
Երևանի Շահումյանի շրջանի №2 միկրոշրջան
Գրողների միության բնակելի շենք Երևանի Անտառային փողոցում
«Շինանյութ» գործարանի բնակելի շենք Երևանի Հերացու փողոցում
Մսամթերքի և կաթնամթերքի արդյունաբերության նախարարության բնակելի շենք Երևանի Ղուկասյան փողոցում
Ստորգետնյա հանրախանութ Երևանի Աբովյան փողոցում
Ստորգետնյա գետնանցում Երևանի բժշկական ինստիտուտի հարևանությամբ
Մանկավարժների կատարելագործման ինստիտուտ Երևանում
Երևանի էլեկտրոտեխնիկական ինստիտուտի վարչական և լաբորատոր մասնաշենքեր
Միջդպրոցական արվեստանոցեր Երևանի Լենինյան թաղամասում
Երևանի քաղկրթության տան բարեկարգում
Երևանի Միքայել Նալբանդյանի անվան դպրոցի վերակառուցում
Իջևանի գործադիր կոմիտեի շենք
Արչուտ աղետի գոտու գլխավոր հատակագծի նախագծում
Հայկական ճարտարապետական հուշարձանների չափումներ


== Մրցանակներ ==
«Տարվա լավագույն կառույց» համամիութենական ստուգատեսի դափնեկիր (1985)


== Անդամակցություն ==
Հայաստանի ճարտարապետների միություն (1974)


== Ծանոթագրություններ ==